ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने सांसद और पूर्व मंत्री श्री रतन लाल कटारिया के निधन पर शोक व्यक्त किया
प्रधानमंत्री श्री नरेन्द्र मोदी ने सांसद और पूर्व मंत्री श्री रतन लाल कटारिया के निधन पर गहरा दुख व्यक्त किया है।
एक ट्वीट में प्रधानमंत्री ने कहा हैः
“सांसद और पूर्व मंत्री श्री रतन लाल कटारिया जी के निधन से व्यथित हूं। वे जन सेवा और सामाजिक न्याय के प्रति अपने समृद्ध योगदान के लिये सदैव याद किये जायेंगे। उन्होंने हरियाणा में भाजपा को मजबूत बनाने में प्रमुख भूमिका निभाई थी। उनके परिजनों और समर्थकों के प्रति संवेदनायें। ओम् शांति।”
रक्षा मंत्रालय
फ्लैग ऑफिसर कमांडिंग-इन-चीफ  ने मुंबई में पश्चिमी नौसेना कमान का दौरा किया
पूर्वी नौसेना कमान के फ्लैग ऑफिसर कमांडिंग-इन-चीफ वाइस एडमिरल बिस्वजीत दासगुप्ता एवीएसएम, वाईएसएम, वीएसएमने 14 से 16 मार्च 2022 तक मुंबई का दौरा किया। पश्चिमी नौसेना कमान पहुंच कर एडमिरल बिस्वजीत दासगुप्ता ने नौसेना गोदी  के गौरव स्तंभ पर माल्यार्पण किया और उन्हें गार्ड ऑफ ऑनर दिया गया। इस के बाद उन्होंने पश्चिमी नौसेना कमान के फ्लैग ऑफिसर कमांडिंग-इन-चीफ वाइस एडमिरल अजेंद्र बहादुर सिंह, पीवीएसएम, एवीएसएम, वीएसएम, एडीसी के साथ बैठक की।
पश्चिमी और पूर्वी नौसेना कमानों की जिम्मेदारी का संयुक्त क्षेत्र भारतीय भू-भाग का लगभग दस गुना है। दोनों कमांडर-इन-चीफ ने भारत की समुद्री सुरक्षा को बढ़ाने की दिशा में परिचालन महत्व के विभिन्न मुद्दों पर चर्चा की।
प्रधानमंत्री कार्यालय
प्रधानमंत्री ने पंजाब के पूर्व मुख्यमंत्री श्री प्रकाश सिंह बादल को जन्मदिन की बधाई दी
प्रधानमंत्री श्री नरेन्द्र मोदी ने पंजाब के पूर्व मुख्यमंत्री श्री प्रकाश सिंह बादल जी को उनके जन्मदिन पर बधाई दी है।
एक ट्वीट में प्रधानमंत्री ने कहा हैः
“भारत के अत्यंत आदरणीय राजनेताओं में से एक श्री प्रकाश सिंह बादल जी को जन्मदिन की बधाई। उन्होंने पंजाब, खासकर समाज के कमजोर वर्गों की उन्नति के लिये बहुत परिश्रम किया है। मैं उनके दीर्घजीवी होने और उनके स्वस्थ जीवन के लिये प्रार्थना करता हूं।”
भारी उद्योग मंत्रालय
आईसीएटी ने दोपहिया खंड में भारत का प्रथम बीएस-VI प्रमाण पत्र जारी किया
इंटरनेशनल सेंटर फॉर ऑटोमोटिव टेक्नोलॉजी  ने आज नई दिल्ली में दोपहिया खंड में भारत स्टेज-VI  मानकों के लिए भारत का प्रथम टाइप अप्रूवल सर्टिफिकेट  जारी किया।
यह प्रमाण पत्र आईसीएटी के निदेशक श्री दिनेश त्यागी द्वारा जारी किया गया और ओईएम  के शीर्ष अधिकारियों के सुपुर्द किया गया।
इस अवसर पर श्री त्यागी ने कहा कि बीएस-VI मानकों के लिए दोपहिया खंड में यह भारत का प्रथम प्रमाण पत्र है। बीएस-VI मानक, नवीनतम उत्सर्जित मानकों के रूप में हाल ही में भारत सरकार द्वारा अधिसूचित किए गए हैं। उन्होंने कहा कि आईसीएटी ने ऑटोमोटिव उद्योग के विकास, अनुकूलन और इन भावी उत्सर्जित मानकों का अनुपालन करने के लिए इंजनों तथा वाहनों की जांच में सहायता और सहयोग देने की दिशा में अनेक कदम उठाए हैं।
भारत स्टेज मानक ऑटोमोटिव उत्सर्जन मानक हैं। भारत में अपने वाहन बेचने के लिए ऑटोमोटिव विनिर्माताओं को इनका अनुपालन करना पड़ता है। ये मानक सभी दोपहिया, तिपहिया और चार पहिये वाले वाहनों तथा निर्माण उपकरण वाहनों पर लागू होते हैं।
वाहनों से होने वाले उत्सर्जन के कारण वायु प्रदूषण के बढ़ते खतरों पर काबू पाने के लिए भारत सरकार ने लम्बी छलांग लगाते हुए मौजूदा बीएस-IV मानकों से बीएस VI मानकों पर जाने का फैसला किया है। इस प्रकार 1 अप्रैल 2020 से बीएस-V मानकों को छोड़कर सीधे बीएस VI मानक लागू करने का फैसला किया गया है। 1 अप्रैल, 2020 से केवल उन्हीं वाहनों को भारत में बेचा और पंजीकृत किया जाएगा, जो इन मानकों का अनुपालन करेंगे। ये मानक कड़े हैं और अंतर्राष्ट्रीय मापदंडों के अनुरूप हैं।
पिछले साल, आईसीएटी ने भारी वाहन खंड में मैसर्स वोल्वो आयशेर कमर्शियल व्हिकल्स के लिए बीएस-VI मानकों के लिए स्वीकृति जारी की थी। वह भी भारत में अपने खंड में प्रथम थे।
आईसीएटी सड़क परिवहन एवं राजमार्ग मंत्रालय द्वारा प्राधिकृत प्रमुख परीक्षण एवं प्रमाणन एजेंसी है, जो भारत और विदेश में वाहनों और संघटक विनिर्माताओं के लिए परीक्षण एवं प्रमाणन सुविधाएं उपलब्ध कराती है।
उप राष्ट्रपति सचिवालय
उप राष्ट्रपति ने पुस्तकालय आन्दोलन को सुदृढ़ बनाने की अपील की
इसे एक जन आन्दोलन बन जाना चाहिएः उप राष्ट्रपति
पुस्तकें हमारी बौद्धिक और सांस्कृतिक कुंजी हैं: उप राष्ट्रपति
पटना विश्वविद्यालय के पुस्तकालय के शताब्दी समारोह का उद्घाटन किया
उप राष्ट्रपति श्री एम. वेंकैया नायडू ने विश्वविद्यालयों से लेकर गांवों तक पुस्तकालय आन्दोलन को सुदृढ़ बनाने की अपील की है और कहा कि स्वच्छ भारत और बेटी बचाओ बेटी पढ़ाओ अभियानों के तर्ज पर इसे एक जन आन्दोलन बन जाना चाहिए।
आज बिहार के पटना विश्वविद्यालय पुस्तकालय के शताब्दी समारोह का उद्घाटन करते हुए उन्होंने कहा कि पुस्तकालय ज्ञान के मंदिर हैं। उन्होंने कहा कि सदियों तक भारत को विश्वगुरू कहा जाता रहा है और हमारे प्राचीन विश्वविद्यालय ज्ञान के खजाना थे।
दुनिया भर से लोग भारत सीखने और अपने ज्ञान को समृद्ध करने आते थे।
श्री नायडू ने कहा कि पुस्तकें संस्कृति के प्रसार का सबसे महान स्रोत थीं। उन्होंने कहा कि, “पुस्तकें हमारी बौद्धिक और सांस्कृतिक कुंजी हैं। ये हमारी अमूर्त विरासत के हिस्से हैं।”
उप राष्ट्रपति ने कहा कि छात्रों के बीच बचपन से ही पढ़ने की आदत पैदा करनी चाहिए। श्री नायडू ने छात्रों को स्थानबद्ध जीवनशैली और जंकफूड का परित्याग करने का सुझाव दिया। उन्होंने जोर देकर कहा कि किसी को भी अपनी मां, अपना स्थान, मातृभाषा, मातृभूमि एवं गुरु, जो ज्ञान एवं बुद्धिमता प्रदान करता है, को कभी भी नहीं भूलना चाहिए।
श्री नायडू ने कहा कि पुस्तकालयों को निश्चित रूप से अध्ययन का गतिशील स्थान और ज्ञान तथा साहित्यिक मुद्दों के संवर्धन का मंच बन जाना चाहिए।
श्री नायडू ने कहा कि गूगल के युग में पुस्तकालय की प्रासंगिकता बनाए रखने के लिए छात्रों, शोधकर्ताओं एवं अन्य लोगों की सरल पहुंच के लिए पुस्तकालयों का डिजिटाइजेशन आरंभ करने की आवश्यकता है।
उपराष्ट्रपति ने कहा कि छात्रों को समग्र शिक्षा एवं कौशलों की आवश्यकता है जो उन्हें 21वीं सदी की चुनौतियों का सामना करने में सक्षम बनाए। उन्होंने विश्वविद्यालयों एवं शैक्षणिक संस्थानों से अनुरोध किया कि वे अपनी शिक्षण पद्धतियों एवं पाठ्यक्रमों में परिवर्तन लाएं।
उप राष्ट्रपति ने भारतीय शैक्षणिक संस्थानों से अंतर्राष्ट्रीय मानकों के अनुरूप बनने की अपील की और कहा कि मगध विश्वविद्यालय जैसे प्राचीन भारत के विख्यात विश्व विद्यालयों ने भारत को “विश्वगुरू” बना दिया है।
उन्होंने कहा कि भारत ने दुनिया भर में मानवता की बेहतरी के लिए अपने ज्ञान को उदारतापूर्वक साझा किया। उन्होंने जोर देकर कहा कि भारत ने कभी भी अपने ज्ञान को “बौद्धिक संपदा” नहीं माना और “इसे वृहत्तर विश्व के साथ साझा किया।”
उप राष्ट्रपति ने विश्वविद्यालयों और उच्चतर शैक्षिक संस्थानों से सर्वश्रेष्ठ मानक अर्जित करने और भारत को फिर से विश्वगुरू बनाने के लिए पुराने गौरव को हासिल करने हेतु प्रयास करने की अपील की।
इससे पूर्व, उन्होंने पटना विश्वविद्यालय पुस्तकालय के पाण्डुलिपि अनुभाग का दौरा किया और वहां संरक्षित कुछ दुर्लभ एवं प्राचीनतम पाण्डुलिपियों का अवलोकन किया।
इस अवसर पर बिहार के राज्यपाल श्री फागु चौहान, बिहार के मुख्यमंत्री श्री नीतिश कुमार, बिहार के उप मुख्यमंत्री श्री सुशील कुमार मोदी, पटना विश्वविद्यालय के कुल पति श्री रास बिहारी प्रसाद सिंह एवं अन्य गणमान्य व्यक्ति उपस्थित थे।
रक्षा मंत्रालय
नौसेना अलंकरण समारोह-2020
वाइस एडमिरल ए के चावला पीवीएसएम,एवीएसएम,एनएम,वीएसएम,एडीसी,फ्लैग ऑफिसर कमांडिंग इन चीफ,दक्षिणी नौसैनिक कमानने भारत के राष्ट्रपति की ओर से यहां कोच्चिं नौसेना अड्डे पर 25 सितंबर 2020 को नौसेना अलंकरण समारोह में बहादुर नौसेना कर्मियों को वीरता एवं गैर वीरता पदक  प्रदान किए। इनके अलावा उन कर्मियों को भी सम्मानित किया जिन्होंने नेतृत्व क्षमता का परिचय दिया,पेशेवर उपलब्धियां हासिल कीं, उच्चस्तरीय उल्लेखनीय सेवा की और सेवा में महत्वपूर्ण योगदान दिया।
इस अवसर पर चार नौसेना मेडल, दो नौसेना मैडल , चार विशिष्ट सेवा मेडल  समेत कुल दस पदक प्रदान किए गए। इस अवसर पर कमांडर इन चीफ ने एक जीवन रक्षा पदक-मेडल  के साथ साथ पिछले एक वर्ष में असाधारण सेवा के लिए एशोर यूनिट  एवं एफ्लोट यूनिटको वर्ष 2020-21 के लिए यूनिट साइटेशन दिए जाने की घोषणा की।
अलंकरणों का विस्तृत विवरण इस प्रकार हैः
नौसेना मैडल 
- कमांडर शैलेंद्र सिंह
- कमांडर विक्रांत सिंह
- लेफ्टिनेंट कमांडर रवीन्द्र सिंह चौधरी
- लीडिंग सीमैन सुशील कुमार
नौसेना मैडल 
- कोमोडोर एमपी अनिल कुमार
- कोमोडोर गुरचरण सिंह
विशिष्ट सेवा मेडल
- रियर एडमिरल तरुण सोब्ती
- कोमोडोर अजीत वी कुमार
- कोमोडोर आर रामकृष्णन अय्यर
- कैप्टन के निर्मल रघु
जीवन रक्षा पदक
- चीफ पैटी ऑफिसर,मुकेश कुमार
यूनिट साइटेशन
- एशोर यूनिट -आईएएस चिल्का
- अफ्लोट यूनिट -आईएनएस सुजाता 
इस अवसर पर वाइस एडमिरल ए. के. चावला ने कहा कि यह एक विशेष महत्व का अवसर है जिसमें अपने साथी नौसेनाकर्मियों की बहादुरी के कारनामों और ड्यूटी के प्रति समर्पण को भारतीय नौसेना औपचारिक मान्यता प्रदान करती है। उन्होंने सभी पदक विजेताओं को बधाई दी और इस बात को रेखांकित किया कि नौसेना के सभी पुरुष और महिला कर्मचारी हर समय आगे बढ़कर उसी तरह की निस्वार्थ सेवा देते हैं जैसी भारतीय नौसेना हिंद महासागर क्षेत्र के लिए हर समय देती है। उन्होंने इसके लिए हाल में "आईएनएस निरीक्षक" द्वारा मॉरिशस को प्रदान की गई सहायता का उदाहरण दिया और कहा कि यह प्रधानमंत्री की "सागर" परिकल्पना पर आधारित था ।
इस अलंकरण समारोह के दौरान हुई रस्मी परेड में 50 कर्मियों ने सलामी गारद निकाली। सलामी गारद का निरीक्षण वाइस एडमिरल ए. के. चावला ने किया। इससे पहले उन्होंने एसएनसी के विभिन्न जहाज़ों और प्रतिष्ठानों के नौसेनाकर्मियों की पलटनों द्वारा की गई परेड का निरीक्षण किया। इस परेड का नेतृत्व कमांडर अभिषेक तोमर ने किया।
समारोह में भारतीय नौसेना के वरिष्ठ एवं गणमान्य अतिथि उपस्थित थे। यह समारोह  सामान्य तौर पर भारतीय नौसेना के लिए ही आयोजित किया जाता है। फिर भी देश के वर्तमान स्वास्थ्य परिदृश्य को ध्यान में रखते हुए इसे हर कमान के अपने कर्मचारियों के लिए स्थानीय तौर पर आयोजित किया गया। इनमें सामाजिक दूरी बनाए रखने के सभी नियमों और कोविड-19 प्रोटोकॉल का पालन किया गया।
सड़क परिवहन एवं राजमार्ग मंत्रालय
बीएस-6 चार पहिया वाहनों के नम्बर प्लेट स्टिकर के लिए विशिष्ट कलर बैंड
चार पहिया वाहनों की विंडशील्ड्स पर लगे पंजीकरण विवरण संबंधी स्टिकर हेतु बीएस-6 वाहनों के लिए 1सेंटीमीटर मोटाई वाली हरित पट्टी
सड़क परिवहन एवं राजमार्ग मंत्रालय ने दिनांक 5 जून 2020 को एक एस.ओ. 1979  जारी किया है जिसके तहत बीएस-6 वाहनों के लिए पंजीकरण के विवरण वाले मौजूदा स्टिकर के ऊपर 1सेंटीमीटर चौड़ाई वाली हरित पट्टी को लगाना अनिवार्य कर दिया गया है।यह हरित पट्टीकिसी भी प्रकार के ईंधन अर्थात पेट्रोल या सीएनजी वाले वाहन जिन पर हल्केनीले रंग का स्टिकर लगाया गया है और डीजल वाले वाहन जिन पर नारंगी रंग का स्टिकर होता है, के ऊपर लगाई जाएगी। बीएस-6 वाहनों के शीर्ष पर इन स्टिकरों के ऊपर अब 1 सेंटीमीटर की हरित पट्टी लगाना अनिवार्य होगा।
1 अप्रैल 2020 से अधिदेशित किए गए बीएस-6 उत्सर्जन मानकों में स्टिकर और स्वच्छ उत्सर्जन मानकों का प्रावधान किया गया है और वे उन उत्सर्जन मानकों के समान हैं, जिनका अनुसरण दुनिया भर में किया जा रहा है। ऐसे उत्सर्जन मानकों के लिए वाहनों की ऐसी विशिष्ट पहचान जिनका अनुसरण अन्य देशों में भी किया जा रहा है, के बारे में सरकार से अनुरोध किया गया था और सरकार द्वारा उन्हें सामने लाया गया है।
विज्ञान एवं प्रौद्योगिकी मंत्रालय
मुंबई 4-5 जुलाई 2023 को जी-20 रिसर्च एंड इनोवेशन इनिशिएटिव गैदरिंग  शिखर सम्मेलन और अनुसंधान मंत्रियों की बैठक की मेजबानी करेगा
मुंबई में आरआईआईजी शिखर सम्मेलन और अनुसंधान मंत्रियों की बैठक में जी-20 विज्ञान सहभागिता से जुड़े मंत्रिस्तरीय घोषणा-पत्र को स्वीकार किया जाएगा
भारत की 2023 में जी-20 की अध्यक्षता के दौरान आरआईआईजी की विषय-वस्तु “एक न्यायसंगत समाज के लिए अनुसंधान और नवाचार" है।
मुंबई 4 और 5 जुलाई के दौरान जी-20 रिसर्च एंड इनोवेशन इनिशिएटिव गैदरिंग  शिखर सम्मेलन और अनुसंधान मंत्रियों की बैठक की मेजबानी करेगा।
केन्द्रीय विज्ञान और प्रौद्योगिकी राज्य मंत्री  डॉ. जितेन्द्र सिंह 5 जुलाई 2023 को जी-20 अनुसंधान मंत्रियों  की बैठक की अध्यक्षता करेंगे। इस बैठक में आमंत्रित 29 जी-20 सदस्य देशों के अनुसंधान मंत्रियों सहित अतिथि देशों और अंतर्राष्ट्रीय संगठनों के कुल लगभग 107 विदेशी प्रतिनिधियों के भाग लेने की संभावना है।
आरआईआईजी शिखर सम्मेलन कल यानी 4 जुलाई 2023 को मुंबई में हो रहा है और इसकी अध्यक्षता विज्ञान और प्रौद्योगिकी विभाग  के सचिव डॉ. श्रीवारी चंद्रशेखर करेंगे।
भारत ने 2023 में अपनी अध्यक्षता के दौरान "समान समाज के लिए अनुसंधान और नवाचार" विषय के तहत अनुसंधान और नवाचार पहल  को आगे बढ़ाया है। इस वर्ष भारत द्वारा "एक न्यायसंगत समाज के लिए अनुसंधान और नवाचार" विषय के तहत कुल 5 आरआईआईजी बैठकें आयोजित की गईं। आरआईआईजी की स्थापना बैठक कोलकाता में आयोजित की गई, इसके बाद चार विषयगत सम्मेलन हुए: i) रांची में 'सतत ऊर्जा के लिए सामग्री' विषय पर: ii) डिब्रूगढ़ में: 'सर्कुलर बायोइकोनॉमी' पर iii) धर्मशाला में: 'इको-इनोवेशन फॉर एनर्जी ट्रांजिशन' पर; और iv) दीव में, 'सस्टेनेबल ब्लू-इकोनॉमी' विषय पर।
विज्ञान और अर्थव्यवस्था के बीच मजबूत संबंध सामाजिक परिवर्तन के साधन के रूप में कार्य कर सकते हैं। इन इकोसिस्टमों के बीच बातचीत एक समतापूर्ण समाज को प्राप्त करने के लिए महत्वपूर्ण है और यह केवल अनुसंधान और नवाचार को बनाए रखने वाले एक उपयुक्त वातावरण में ही हो सकता है। आरआईआईजी बैठकें सभी स्तरों पर हितधारकों को विचारों को साझा करने और सामाजिक-आर्थिक समानता प्राप्त करने के एक साधन के रूप में अनुसंधान और नवाचार को बढ़ाने के लिए नई साझेदारी बनाने के लिए एक मंच प्रदान करती हैं। बैठकों की श्रृंखला का समापन अनुसंधान मंत्रियों की बैठक में होगा, जिसमें पहले के विचार-विमर्श का सार होगा, जो 'वैज्ञानिक अनुसंधान और नवाचार' के माध्यम से सामाजिक-आर्थिक समानता प्राप्त करने के पहलुओं का समाधान करने पर ध्यान देने के साथ, जी-20 सदस्य देशों के बीच सहयोग को बढ़ाएगा।
कल से मुंबई में शुरू होने वाले दो दिवसीय आरआईआईजी शिखर सम्मेलन और अनुसंधान मंत्रियों की बैठक में जी-20 विज्ञान सहभागिता से जुड़े मंत्रिस्तरीय घोषणा-पत्र पर चर्चा की जाएगी और इसे अपनाया जाएगा।
मंत्रिस्तरीय घोषणा-पत्र को अपनाना भारत की 2023 में जी-20 की अध्यक्षता के दौरान भारत के विभिन्न हिस्सों में आयोजित बैठकों की श्रृंखला में हुई जी-20 आरआईआईजी की गतिविधियों की परिणति का प्रतीक होगी।
आरआईआईजी शिखर सम्मेलन और अनुसंधान मंत्रियों की बैठक में 6 जुलाई 2023 को, भाग लेने वाले जी-20 प्रतिनिधि आईआईटी बॉम्बे में अनुसंधान और नवाचार सुविधाओं को देखने के लिए वहां का दौरा करेंगे।
जी-20 एक अंतरसरकारी मंच है जिसमें 19 देश और यूरोपीय संघ  शामिल हैं जो वैश्विक अर्थव्यवस्था से संबंधित प्रमुख मुद्दों, जैसे अंतरराष्ट्रीय वित्तीय स्थिरता, जलवायु परिवर्तन शमन और सतत विकास के समाधान के लिए काम करता है। इसमें औद्योगिक और विकासशील देशों सहित दुनिया की सबसे बड़ी अर्थव्यवस्थाएं शामिल हैं।
पर्यटन मंत्रालय
भगवान राम के मंदिर से बढ़ेगा धार्मिक/आध्यात्मिक पर्यटन- पर्यटन मंत्री
अयोध्या के विकास से संबंधित परियोजना लगभग 80 प्रतिशत पूरी: श्री पटेल
भारत के प्रधानमंत्री श्री नरेन्द्र मोदी आज अयोध्या में श्री राम जन्मभूमि के भूमि पूजन समारोह में शामिल हुए। केंद्रीय संस्कृति और पर्यटन राज्य मंत्री  श्री प्रह्लाद सिंह पटेल ने अयोध्या में श्री राम जन्मभूमि के भूमि पूजन के लिए भारत के प्रधानमंत्री श्री नरेन्द्र मोदी के प्रति आभार व्यक्त किया।
श्री पटेल ने कहा कि यह विश्वास और आध्यात्मिकता का एक महान क्षण है। उन्होंने कहा कि भगवान राम की जन्मभूमि अयोध्या आध्यात्मिकता के कुंड में डुबकी लगाने के लिए एक पवित्र जगह है। अनेकों मंदिरों वाला यह शहर प्राचीन भारत के सबसे पूजनीय शहरों में से एक है। प्राचीन मान्यता है कि देवताओं ने खुद इस शहर का निर्माण किया था।
श्री पटेल ने कहा कि भगवान राम का मंदिर बनने से धार्मिक/आध्यात्मिक पर्यटन को बढ़ावा मिलेगा। मंत्री महोदय ने आगे कहा कि पुरातन काल से तीर्थ यात्राएं यात्रा के लिए सबसे प्रभावशाली प्रेरकों में से एक रही हैं। धार्मिक/आध्यात्मिक पर्यटन ने वैश्विक मंदी के दबाव में भी खुद को सशक्त साबित किया है क्योंकि इसे लग्जरी के रूप में नहीं देखा जाता है। एक उद्देश्य के साथ यात्रा होती है और इसकी प्रकृति के कारण तीर्थयात्रा किसी भी आर्थिक परिदृश्य में प्रफुल्लित और मजबूत रहती है। ऐसे में पर्यटन मंत्रालय भारत में गहराई से निहित विश्व के सभी महान धर्मों के अनुयायियों को सहयोग करने का आश्वासन देता है।
श्री पटेल ने यह भी कहा कि पर्यटन मंत्रालय अपनी स्वदेश दर्शन योजना- थीम आधारित टूरिस्ट सर्किटों के समेकित विकास- के तहत देशभर की सर्किटों में पर्यटन अवसंरचना का विकास कर रहा है, जिसमें योजनाबद्ध और प्राथमिकता के साथ पर्यटन की संभावनाएं हैं। इस योजना के तहत पर्यटन मंत्रालय ने रामायण सर्किट थीम के तहत 'अयोध्या का विकास' परियोजना के लिए साल 2017-18 में 127.20 करोड़ की धनराशि आवंटित की है। मंत्री ने कहा कि इस परियोजना के तहत मंजूर किए गए कार्यों में राम कथा गैलरी और पार्क का विकास, राम की पैड़ी, गुप्तारघाट और लक्ष्मण किला घाट, अयोध्या गली का कायाकल्प, दिगंबर अखाड़ा में बहुउद्देशीय हॉल आदि शामिल हैं। इस परियोजना में शामिल अन्य घटक हैं- सोलर लाइटिंग, ठोस अपशिष्ट प्रबंधन, ड्रेनेज की व्यवस्था, पुलिस बूथ, विभिन्न स्थानों के लिए संकेतक, पत्थर की बेंच, गजेबो, पीने के पानी के केयोस्क, सीसीटीवी, बस डिपो और पार्किंग, टूरिस्ट शेड, सार्वजनिक स्थानों की लैंडस्केपिंग और तुलसीदास के बगीचे का सुंदरीकरण आदि। अब तक परियोजना का लगभग 80 फीसदी काम जमीन पर पूरा हो चुका है।
इसके अलावा पर्यटन मंत्रालय ने वर्ष 2016-17 में स्वदेश दर्शन की रामायण सर्किट थीम के तहत 'चित्रकूट और श्रृंगवेरपुर का विकास' नामक एक और परियोजना को मंजूरी दी है। इस परियोजना के लिए 69.45 करोड़ रुपये की राशि स्वीकृत की गई है। श्रृंगवेरपुर में इस परियोजना के कई घटक हैं जैसे संध्या घाट का विकास, पर्यटक सुविधा केंद्र, राम शयन, वीरासन और सीता कुंड का विकास, सोलर लाइटिंग, पार्किंग संकेतक आदि। चित्रकूट में स्वीकृत विभिन्न घटकों में परिक्रमा मार्ग, भोजन कियोस्क, पार्किंग, आधुनिक शौचालय की सुविधा, फुट ओवर ब्रिज पर्यटक सुविधा केंद्र और रामायण गैलरी, रामघाट पर लेजर शो और आखिर तक कनेक्टिविटी आदि शामिल हैं।
राष्ट्रपति सचिवालय
भारतीय डाक सेवा के प्रशिक्षु अधिकारियों ने राष्ट्रपति से मुलाकात की
भारतीय डाक सेवा  के प्रशिक्षु अधिकारियों ने आज  राष्ट्रपति भवन में राष्ट्रपति श्रीमती द्रौपदी मुर्मु से मुलाकात की।
इस अवसर पर राष्ट्रपति ने कहा कि डाक विभाग, अपनी 160 वर्ष की उल्लेखनीय यात्रा के साथ, राष्ट्र की सेवा के प्रतीक के रूप में खड़ा है। लगभग 1,60,000 डाकघरों के व्यापक नेटवर्क के साथ यह दुनिया का सबसे बड़ा डाक नेटवर्क है। उन्होंने कहा कि भारतीय डाक नेटवर्क एक एकीकृत सूत्र के रूप में कार्य करता है, जो हमारी संस्कृतियों और परंपराओं की विशाल श्रृंखला को एक सूत्र में बांधता है।
राष्ट्रपति ने वित्तीय समावेशन में डाक विभाग की भूमिका की सराहना की। उन्हें यह जानकर खुशी हुई कि विभाग ने वित्तीय अंतर को कम करने और उपेक्षित समुदायों को सशक्त बनाने के लिए रणनीतिक पहल की है। उन्होंने कहा कि डाक विभाग ने सरकारी सब्सिडी, कल्याण भुगतान और पेंशन के वितरण में महत्वपूर्ण भूमिका निभाई है। उन्होंने कहा कि डाकघरों के माध्यम से धन के निर्बाध वितरण से बिचौलियों पर निर्भरता कम हुई है और लीकेज भी कम हुआ है।
राष्ट्रपति ने कहा कि भारतीय डाक सेवा के अधिकारियों की भूमिका इस देश के लोगों की सेवा करने के इर्द-गिर्द घूमती है और इसलिए ग्राहक-केंद्रित दृष्टिकोण की आवश्यकता है। उन्होंने कहा कि त्वरित संदेश और सोशल मीडिया के युग में डाक विभाग को प्रासंगिक बने रहने के लिए विकसित होना होगा। उन्हें यह जानकर खुशी हुई कि विभाग डिजिटल परिदृश्य के अनुकूल अपनी सेवाओं को सक्रिय रूप से आधुनिक बना रहा है। उन्होंने कहा कि इस परिवर्तनकारी यात्रा में युवा प्रोबेशनरों के नए-नए विचार बहुमूल्य होंगे।
राष्ट्रपति का भाषण देखने के लिए कृपया यहां क्लिक करें –
रक्षा मंत्रालय
भारत का पहला स्वदेश में विकसित 9एमएम मशीन पिस्तौल
भारत का पहला स्वदेशी 9 एमएम मशीन पिस्तौल संयुक्त रूप से डीआरडीओ तथा भारतीय सेना द्वारा विकसित किया गया है। इस हथियार का डिजाइन और विकास कार्य इंफ्रेंटरी स्कूल, महोव तथा डीआरडीओ के आर्मामेन्ट रिसर्च एंड डवलेपमेंट स्टैब्लिशमेंट , पुणे द्वारा अपनी विशेषज्ञताओं का उपयोग करते हुए किया गया है। यह हथियार 4 महीने के रिकार्ड समय में विकसित किया गया है। मशीन पिस्तौल इनसर्विस 9 एमएम हथियार को दागता है। इसका ऊपरी रिसीवर एयरक्राफ्ट ग्रेड एलुमिनियम से तथा निचला रिसीवर कार्बन फाइबर से बना है। ट्रिगर घटक सहित इसके विभिन्न भागों की डिजाइनिंग और प्रोटोटाइपिंग में 3डी प्रिटिंग प्रक्रिया का इस्तेमाल किया गया है। सशस्त्र बलों में हेवी वेपन डिटेंचमेंट, कमांडरों, टैंक तथा विमानकर्मियों ड्राइवर/डिस्पैच राइडरों, रेडियो/राडार ऑपरेटरों, नजदीकी लड़ाई, चरमपंथ विरोधी तथा आतंकवाद रोधी कार्यवाइयों में व्यक्तिगत हथियार के रूप में इसकी क्षमता काफी अधिक है। इसका इस्तेमाल केंद्रीय तथा राज्य पुलिस संगठनों के साथ-साथ वीआईपी सुरक्षा ड्यूटियों तथा पुलिसिंग में किया जा सकता है। प्रत्येक मशीन पिस्तौल की उत्पादन लागत 50 हजार रुपये के अंदर है और इसके निर्यात की संभावना भी है।
पिस्तौल का नाम ‘अस्मी’ रखा गया है जिसका अर्थ गर्व, आत्मसम्मान तथा कठिन परिश्रम है।
प्रधानमंत्री के आत्मनिर्भर भारत के विजन को ध्यान में रखते हुए यह कदम आत्मनिर्भरता के लिए मार्ग प्रशस्त करेगा और सेना तथा अर्धसैनिक बलों में इसे तेजी से शामिल किया जाएगा।
|
स्वास्थ्य एवं परिवार कल्याण मंत्रालय
|
भारत के कुल कोविड-19 टीकाकरण ने 45 करोड़ का आंकड़ा पार किया
पिछले 24 घंटों में 43 लाख से अधिक टीके की खुराक दी गई
रिकवरी दर 97.38 प्रतिशत हुई
पिछले 24 घंटों के दौरान 43,509 दैनिक नए मामले दर्ज किए गए
भारत में वर्तमान में कुल मामलों में सक्रिय मामलों  की हिस्सेदारी 1.28 प्रतिशत है
लगातार 52 दिनों से दैनिक पॉजिटिविटी दर  5 प्रतिशत से कम बनी हुई है
भारत में कोविड-19 टीकाकरण का आंकड़ा 45 करोड़ के अहम स्तर को पार कर गया है। आज सुबह 8 बजे तक की अनंतिम रिपोर्ट के मुताबिक 54,11,501 सत्रों के माध्यम से टीकों की कुल 45,07,06,257 डोज लगा दी गई हैं। पिछले 24 घंटों के दौरान टीकों की 40,02,358 डोज लगाई गई हैं।
इनमें शामिल हैं :
|
|
एचसीडब्ल्यू
|
|
पहली खुराक
|
|
1,02,96,166
|
|
दूसरी खुराक
|
|
77,71,787
|
|
एफएलडब्ल्यू
|
|
पहली खुराक
|
|
1,79,14,176
|
|
दूसरी खुराक
|
|
1,10,81,579
|
|
आयु समूह 18-44 वर्ष
|
|
पहली खुराक
|
|
14,68,84,314
|
|
दूसरी खुराक
|
|
72,09,744
|
|
आयु समूह 45-59 वर्ष
|
|
पहली खुराक
|
|
10,30,99,861
|
|
दूसरी खुराक
|
|
3,68,42,675
|
|
60 वर्ष से ज्यादा
|
|
पहली खुराक
|
|
7,43,50,754
|
|
दूसरी खुराक
|
|
3,52,55,201
|
|
कुल
|
|
45,07,06,257
कोविड-19 टीके की व्यापक उपलब्धता से जुड़ा नया चरण 21 जून, 2021 से शुरू हुआ है। केन्द्र सरकार देश भर में कोविड-19 टीकाकरण की गति और उसका दायरा बढ़ाने के लिए प्रतिबद्ध है।
महामारी की शुरुआत से अभी तक संक्रमित लोगों में से 3,07,01,612 लोग पहले ही कोविड-19 से उबर चुके हैं और पिछले 24 घंटों के दौरान 38,465ठीक हो गए। इस प्रकार ठीक होने की दर 97.38 प्रतिशत के स्तर पर है।
पिछले 24 घंटों के दौरान भारत में दैनिक नए मामले 43,509दर्ज किए गए।
लगातार 32दिनों से दैनिक नए मामले 50,000 के स्तर से नीचे बने हुए हैं। यह केन्द्र और राज्यों/ यूटी द्वारा किए गए निरंतर और सहयोगपूर्ण प्रयासों का परिणाम है।
भारत के सक्रिय मामले 4,03,840के स्तर पर बने हुए हैं और अब देश के कुल पॉजिटिव मामलों में सक्रिय मामलों की हिस्सेदारी 1.28 प्रतिशत है।
देश भर में परीक्षण क्षमता में खासी बढ़ोतरी के साथ, पिछले 24 घंटों के दौरान देश में कुल 17,36,857 परीक्षण कराए गए। भारत में अभी तक कुल 46 करोड़  परीक्षण हो चुके हैं।
जहां एक तरफ देश में परीक्षण क्षमता में बढ़ोतरी हुई है, वहीं, वर्तमान में साप्ताहिक पॉजिटिविटी दर 2.38 प्रतिशत के स्तर पर है, जबकि आज दैनिक पॉजिटिविटी दर 2.52 प्रतिशत रही । लगातार 52दिनों से दैनिक पॉजिटिविटी दर 5 प्रतिशत से कम बनी हुई है ।
वित्त मंत्रालय
मूल्य आधारित नीलामी   "7.06% सरकारी प्रतिभूति 2028",  "7.26% सरकारी प्रतिभूति 2033" और  "नई सरकारी प्रतिभूति 2053"
भारत सरकार ने  मूल्य आधारित नीलामी, समान मूल्य विधि के माध्यम से 8,000 करोड़ रुपये  की अधिसूचित राशि के लिए "7.06% सरकारी प्रतिभूति 2028",  मूल्य आधारित नीलामी, समान मूल्य विधि के माध्यम से 14,000 करोड़ रुपये  की अधिसूचित राशि के लिए "7.26% सरकारी प्रतिभूति 2033" और  लाभ आधारित नीलामी, विविध मूल्य विधि के माध्यम से 11,000 करोड़ रुपये  की अधिसूचित राशि के लिए "नई सरकारी प्रतिभूति 2053" की बिक्री  करने की घोषणा की है। भारत सरकार के पास उपरोक्त प्रत्येक प्रतिभूति में 2,000 करोड़ रुपये की सीमा तक, अतिरिक्त अभिदान बनाए रखने का विकल्प होगा। ये नीलामियाँ, भारतीय रिजर्व बैंक, मुंबई कार्यालय, फोर्ट, मुंबई द्वारा 16 जून, 2023,  को संचालित की जाएगी।
प्रतिभूतियों की बिक्री की अधिसूचित राशि के 5 प्रतिशत तक की राशि सरकारी प्रतिभूतियों की नीलामी में अप्रतिस्पर्धी बोली सुविधा योजना के अनुसार पात्र व्यक्तियों और संस्थाओं को आवंटित की जाएगी।
नीलामी हेतु प्रतिस्पर्धी और अप्रतिस्पर्धी दोनों बोलियां भारतीय रिजर्व बैंक कोर बैंकिंग सोल्यूशन  प्रणाली पर इलेक्ट्रॉनिक प्रपत्र में 16 जून, 2023 को प्रस्तुत की जानी चाहिए। अप्रतिस्पर्धी बोलियां पूर्वाह्न 10:30 बजे से पूर्वाह्न 11:00 बजे के बीच और प्रतिस्पर्धी बोलियां पूर्वाह्न 10:30 बजे से पूर्वाह्न 11:30 बजे के बीच प्रस्तुत की जानी चाहिए।
नीलामियों के परिणाम की घोषणा 16 जून, 2023  को की जाएगी और सफल बोलीदाताओं द्वारा भुगतान 19 जून, 2023  को किया जाएगा।
ये प्रतिभूतियां भारतीय रिजर्व बैंक द्वारा उनके समय समय पर यथा संशोधित परिपत्र
दिनांक 24 जुलाई, 2018 के सं. आरबीआई/2018-19/25, तहत जारी “केन्द्र सरकार की प्रतिभूतियों में जब निर्गमित लेन-देन” संबंधी दिशानिर्देशों के अनुसार “जब निर्गमित” कारोबार के लिए पात्र होंगी।